作者:沈禧
標題:梁州・且休說唐時仁杰專前美，誰知道晉代張翰有遠孫。家居積祖松陵隱。
內容:雙親淪歿，一念猶存。既歸黃壤，望斷白雲。我則見卷舒觸石生膚寸，我則見變化從龍出厚坤。雲來時好著我攪斷柔腸，雲聚處好著我結愁成陣，雲飛時好著我飄散心神。淚痕，滿巾。恨無羽翼能飛奮，越思忖越愁悶。怎得吾親更返魂，報答深恩。